L-ewwel konvoj ta' għajnuna umanitarja waslet f'Gaża, proprju ftit sigħat wara li waqfet il-gwerra bejn l-Iżrael u l-militanti Palestinjani. Eluf ta' Palestinjani rritornaw lura f'darhom għal xena mill-aktar kerha, fejn l-awtoritajiet sostnew li se jieħu s-snin biex kollox jerġa' jinbena kif kien. L-Organizzazzjoni Dinjija għas-Saħħa sejħet għal ħolqien ta' struttura li tgħin lil dawk li huma midruba jirċievu l-għajnuna billi jiġu evakwati. Aktar minn 250 persuna nqatlu matul il-ħdax-il jum ta' kunflitt.